Barnakór Seyðisfjarðarskóla á sér langa sögu innan skólans en hefur verið misvirkur síðustu misseri . Æfingar eru á fimmtudögum kl. 15:00 - 16:00 í Rauða skóla . Sungin eru íslensk lög og allir frá 1. til 10. bekk eru velkomnir . Þátttaka í kórnum er börnunum að kostnaðarlausu . Kórstjóri er Rusa Petriashvili . Rusa er organisti Seyðisfjarðarkirkju og kórstjóri kirkjukórsins auk þess sem hún kennir píanó og söng í Seyðisfjarðarskóla . Rusa Petriashvili er fædd 1984 í Georgíu . Hún lauk BA námi í píanóleik og söng í Tbilisi State Conservatoire í Georgíu , stundaði einsöngsnám í Academia Internazionale di canto á Ítalíu og lauk MA námi í píanóleik í Cean Consrvatoire í Frakklandi . Rusa hefur víðtæka reynslu úr tónlistargeiranum , bæði sem flytjandi og kennari . Hún starfaði m.a. sem píanókennari árin 2012 - 2014 í Caen Conservatoire í Frakklandi og í afleysingum árið 2018 í Tónlistarskólanum á Egilsstöðum . Ennfremur vann hún sem aðstoðarmaður menntamálaráðherra Georgíu á árunum 2015 - 2017 . Hún talar ensku , rússnesku , frönsku , ítölsku , georgísku og er að læra íslensku .